২০১৫ সালে ইমরানের সঙ্গে বিয়ে হয়েছিল রেহাম খানের। কিন্তু, মাত্র ১০ মাস পর সেই বিয়ে ভেঙে যায়। রেহাম বলেছেন, ইমরানের সঙ্গে বিয়ে হওয়ার পর জীবন এতটাই দুর্বিষহ হয়ে পড়েছিল যে সম্পর্ক ছিন্ন করা ছাড়া তাঁর সামনে আর কোনও বিকল্প ছিল না। গত মাসে পাকিস্তানে হয় সাধারণ নির্বাচন। সেই ভোটে একক বৃহত্তম দল হিসেবে উঠে আসে ইমরান খানের তেহরিক-ই-ইনসাফ। প্রাথমিক অবস্থায় সংখ্যা গরিষ্ঠতা না থাকলেও পরে তা পূরণ হয়ে যায়। সম্প্রতী পাকিস্তানের প্রধানমন্ত্রী হিসেবে শপথও নিয়েছেন বিশ্বকাপ জয়ী ক্রিকেট তারকা ইমরান খান। পাকিস্তানের উন্নতির জন্য তাঁর নানাবিধ পরিকল্পনার কথা বলেছেন তিনি।